सीकर. शहर से अफीम लेकर जैसलमेर जाने की फिराक में बुधवार देर रात को पुलिस ने एक तस्कर को गिरफ्तार किया। आरोपी से चार लाख रुपए कीमत की एक किलो अफीम बरामद की गई। तस्कर से पूछताछ में सामने आया कि तस्करी के तार BSF इंस्पेक्टर से लेकर सरकारी अध्यापक तक से जुड़े हैं। उद्योगनगर पुलिस ने NDPC एक्ट में मामला दर्ज कर जांच शुरू कर दी है। पुलिस अब अन्य आरोपियों को ट्रेस कर गिरफ्तार करने का प्रयास कर रही है। पुलिस को गुमराह करने की कोशिश की...
बुधवार रात करीब एक बजे कल्याण सर्किल पुलिस चौकी को अफीम तस्कर की सूचना मिली। एसआई कंवर सिंह एएसआई महेंद्र सिंह ने मामले की जानकारी अधिकारियों को दी। तत्काल टीम गठित कर पुलिस ने कल्याण सर्किल पर निजी बसों की जांच शुरू कर दी। इस दौरान नीमकाथाना के सदर स्थित नवडी की ढाणी निवासी विशाल पुत्र हरफूल जाट सर्किल पर साइड में खड़ा होकर बस का इंतजार कर रहा था। पुलिस ने शक के अाधार पर विशाल जाट को पकड़कर पूछताछ की गई। पहले तो आरोपी ने कहा कि वह अपने मामा से मिलने के लिए जैसलमेर जा रहा है। बाद में पुलिस ने विशाल की जांच की उसमें सामने आया कि उसने कमर के ऊपर पेंट के नीचे शरीर पर चारों तरफ पॉलीथिन लपेट रखी थी।
खंडेलाके सालवाड़ी निवासी BSF इंस्पेक्टर से खरीदता था अफीम...
उद्योगनगरसीआई राजपाल सिंह ने बताया कि आरोपी विशाल जाट से पूछताछ में अहम खुलासे हुए हैं। आरोपी विशाल ने खंडेला स्थित सालवाड़ी निवासी राजेंद्र कुड़ी से अफीम खरीदी। जो वर्तमान में मणिपुर में बीएसएफ में इंस्पेक्टर के पद पर कार्यरत है। वहीं आरोपी विशाल जाट जैसलमेर में अपने सगे मामा बाबूलाल धायल को अफीम बेचने के लिए जा रहा था। बाबूलाल धायल जैसलमेर के मंढा में राजकीय उच्च प्राथमिक विद्यालय में अध्यापक के पद पर कार्यरत है।
तस्करदो दिन के रिमांड पर, इंस्पेक्टर अध्यापक फरार...
उद्योगनगरपुलिस ने तस्करी के आरोपी विशाल जाट को गुरुवार को न्यायालय में पेश किया। जहां से आरोपी विशाल को दो दिन के रिमांड पर पुलिस को सौंप दिया गया। पुलिस आरोपी से पूछताछ करेगी कि तस्करी का जाल कहां तक फैला है। कितने लोग इस अवैध कारोबार में लिप्त है। वहीं इस मामले की जानकारी मिलने पर नीमकाथाना पुलिस जैसलमेर पुलिस ने इंस्पेक्टर अध्यापक के ठिकानों पर दबिश दी। लेकिन दोनों मौके से फरार हो गए।
hin_Deva hin_Deva awa_Deva hin_Deva bho_Deva hin_Deva